JOHTAJUUS JA SUURUUS
Puhun johtajuudesta ja suuruudesta, -
koska Raamatusta saa sellaisen käsityksen, että ne liittyvät toisiinsa.
On erikoista, että jos ihmisiltä kysyy, mistä tämä konferenssi -
tai yleensä Hillsong-seurakunta tunnetaan parhaiten, -
ensimmäinen vastaus on ylistys.
Ihmiset pitävät ylistysmusiikistamme, ja siitä onkin tullut kuuluisaa.
Toinen asia, joista kuulen puhuttavan joka paikassa, mihin menen, -
on Hillsongin vahva johtajuuskulttuuri. He eivät puhu vain minusta, -
vaan monista eri tason johtajista seurakunnassamme.
Kolmas asia, jonka ihmiset yhdistävät erityisesti konferensseihin, -
on ihmisten palveluasenne. Mitä Jeesus sanoi tästä aiheesta?
Hän puhui siitä jakeessa Matt. 20:20. Siellä Maria, Sebedeuksen vaimo, -
pyysi, että hänen poikansa saisivat istua Jeesuksen molemmilla puolilla.
Matt. 20:20―22 "Silloin Sebedeuksen poikain äiti tuli poikineen -
hänen tykönsä ja kumarsi häntä, aikoen anoa häneltä jotakin.
Niin hän sanoi vaimolle: 'Mitä tahdot?' Tämä sanoi hänelle: 'Sano, -
että nämä minun kaksi poikaani saavat istua, toinen sinun oikealla -
ja toinen vasemmalla puolellasi, sinun valtakunnassasi'.
Mutta Jeesus vastasi ja sanoi: 'Te ette tiedä, mitä anotte.
Voitteko juoda sen maljan, jonka minä olen juova?'"
Äiti halusi, että pojat pääsisivät huipulle, parhaille paikoille, -
mutta Jeesus kysyi, tiesivätkö he, mitä se tulisi maksamaan.
Johtajuuteen liittyy aina uhrauksia. Siitä Jeesus puhuu tässä.
Valitettavasti monet haluavat johtoasemaan joko seurakunnassa -
tai yleensä elämässä, mutteivät halua tietää, mitä sinne pääseminen vaatii.
Jakeessa 23 Jeesus jatkoi: "Minun maljani te tosin juotte, -
mutta minun oikealla ja vasemmalla puolellani istuminen -
ei ole minun annettavissani, -
vaan se annetaan niille, joille minun Isäni on sen valmistanut".
Jae 24 "Kun ne kymmenen sen kuulivat, närkästyivät he -
näihin kahteen veljekseen."
Miksi he suuttuivat veljeksille, jotka halusivat päästä huipulle?
Pitivätkö he pyyntöä epähengellisenä tai itsekkäänä vai harmittiko heitä, -
etteivät he olleet keksineet sitä ensin?
Jae 25 "Mutta Jeesus kutsui heidät tykönsä ja sanoi: -
'Te tiedätte, että kansojen ruhtinaat herroina niitä hallitsevat, -
ja että mahtavat käyttävät valtaansa niitä kohtaan.
Näin älköön olko teillä keskenänne, vaan joka teidän keskuudessanne -
tahtoo suureksi tulla, se olkoon teidän palvelijanne, -
ja joka teidän keskuudessanne tahtoo olla ensimmäinen, -
se olkoon teidän orjanne; -
niinkuin ei Ihmisen Poikakaan tullut palveltavaksi, -
vaan palvelemaan ja antamaan henkensä lunnaiksi monen edestä."
Sanon häpeilemättä, että haluan nostaa hienojen johtajien sukupolvia -
seurakunnassamme. Nuoria johtajia, johtajia kaikilla elämän aloilla, -
sellaisia johtajia, joita kohtaa vain kerran yhden sukupolven aikana.
Sellaisten johtajien kasvattaminen on kirjattu missiolausekkeeseemme.
Haluan ympäröidä itseni upeilla ihmisillä, sellaisilla kuin sinä.
Olet parhaalla paikalla. Olet yksi monista hienoista ihmisistä täällä.
Jeesus sanoi, että johtajiksi tahtovien pitää opetella palvelemaan.
Seurakuntamme alkuaikoina mukana oli eräs mies, joka on nytkin täällä.
Hän on ollut mukana yli 30 vuotta. Hän on menestynyt elämässään.
Muistan, että tuolloin katselin häntä ja pyysin Jumalalta: -
"Anna minulle lisää Nabin kaltaisia ihmisiä."
Koin Pyhän Hengen sanovan: "Sinun pitää kasvattaa heidät."
En saanut odottaa, että menestyvät ihmiset vain kävelisivät ovesta sisään.
Minun piti kasvattaa heidät. Niinpä sitouduin nuorena pastorina -
pitkäjänteisesti johtajien nostamiseen, kasvattamiseen ja valmentamiseen.
Johtajien nostaminen seurakunnassa vaatii pitkäjänteistä sitoutumista.
Kuten moni teistä tietää, olemme myös kokeneet onnistuneemme siinä.
En usko, että se on sattumaa. Se on armoa, mutta uskon myös, -
että saamme sen, mitä tavoittelemme.
Minusta on hienoa nähdä, että seurakuntamme lapsista ja nuorista -
tulee luokkiensa johtajaoppilaita. Nuoret johtajat nousevat esiin.
Entä sinä? Uskotko, että Jumala haluaa sinun olevan suuri?
Vai uskotko, että Hän on kutsunut sinut epäonnistumaan -
tai olemaan Herran nöyrä palvelija, joka hyväksyy osansa elämässä?
Jotkut uskovat aidosti, että suuruuden tavoittelu on epähengellistä.
"Jos haluat olla suuri, tule kaikkien palvelijaksi.
Hyväksy osasi ja kiitä siitä Jumalaa!"
Valitettavasti et silloin tuota Hänelle kovin suurta kunniaa.
Jos todella haluat palvella Jeesusta, elä niin, että elämässäsi on jotain, -
josta Hän todella voi saada kunnian, kun ihmiset katsovat elämääsi.
Mene pidemmälle kuin kukaan, joka tuntee sinut, -
olisi uskonut sinun voivan mennä.
Sellaisia ihmisiä haluan ympärilleni seurakunnassa.
Seurakuntanuoret eivät valitettavasti useinkaan halua tulla suuriksi.
Heillä ei ole vahvoja roolimalleja johtajuudesta.
Jos ihmisillä on huonoja kokemuksia ns. vahvoista johtajista, -
he menevät toiseen ääripäähän. Siitä seuraa samanlaista politikointia -
kuin Jeesuksen ympärillä oli. Kaksi veljestä halusi huipulle -
Jeesuksen luo, ja muut kadehtivat heitä, koska eivät keksineet samaa.
Tuollainen henki voi seurata tiukasta jakautumisesta kirkkokuntiin.
Tuollaisessa ympäristössä vallitsevat politikointi ja lihallisuus.
Ihmiset yrittävät tehdä asioita omassa voimassaan, -
ja vahva johtajuus puuttuu. Siksi jakeessa Snl. 29:18 sanotaan -
eri käännösten mukaan, että ilman näkyä ihmiset käyvät kurittomiksi, -
elävät holtittomasti, tuhoutuvat tai villiintyvät.
On surullista, että seurakunnat menettävät nuorensa -
näyn ja kunnianhimon puuttumisen vuoksi.
Ilman näkyä Jumalan tahto ja mahdollisuudet voivat tuhoutua.
Nuoret käyvät holtittomiksi ja luopuvat uskosta ja seurakunnasta.
Näky saa nuoren kulkemaan kohti Jeesusta -
ja Hänen suunnitelmaansa. Niinpä toivon, että jokainen pastori -
ja johtaja täyttäisi nuorensa näyllä ja kunnianhimolla -
ja saisi heidät uskomaan, että he pystyvät mihin tahansa.
Jos he pääsevät edes lähelle sitä, he tulevat tekemään suuria Jumalalle.
En tunne ketään, joka perusti yrityksen epäonnistuakseen.
Kukaan ei päätä perustaa surkeaa yritystä, jolla on paljon velkaa -
ja jossa kukaan ei halua työskennellä. Yritysten tarkoitus on menestyä.
Ihmiset menevät politiikkaan ja ovat aktiivisia yhteiskunnassa, -
koska haluavat aidosti tehdä elämällään jotain merkittävää, -
joka vaikuttaa muihinkin kuin heihin itseensä.
Joskus seurakunnassa ajatellaan, että menestyksessä, johtamisessa -
ja suuruuden tavoittelussa on jotain perin epähengellistä.
Haastan jokaista täällä löytämään elämälleen suuren tarkoituksen.
Ehkä syvällä sisälläsi on samanlainen ajatus kuin minulla pienenä poikana.
Tiedät, että elämässäsi on jotain, vaikkei sitä voi vielä nähdä.
Tiedät vain, että Jumala haluaa tehdä elämässäsi jotain suurta.
Haluan rohkaista sinua tuon asian toteuttamisessa.
Olemme sitoutuneet kasvattamaan erityislaatuisia johtajia. Anteeksi, -
että käytän Hillsongia esimerkkinä. Moni pastori voisi sanoa samaa.
Seurakunnallemme on tyypillistä se, että palveluhaluisia on helppo löytää.
Meillä on vahva johtajuuskulttuuri ja vahva palvelukulttuuri.
Toimivatko ne toisiaan vastaan?
Sanoisin, että johtajuuden puute johtaa palvelijuuden puutteeseen.
Jos johtajuudessa on ongelmia, -
on vaikea saada ihmisiä auttamaan ja toimimaan vapaaehtoisina.
Hyvä johtajuus- ja palvelukulttuuri voivat olla olemassa yhtä aikaa.
Jos johtajuus puuttuu, palveluasennettakin on vaikea löytää.
Jos johtajuus on vahva, ihmiset auttavat, palvelevat ja uhrautuvat.
Minusta se on ironista. Jeesus sanoi opetuslapsille jakeissa Matt. 9:37―38 -
"Eloa on paljon, mutta työmiehiä vähän. Rukoilkaa siis elon Herraa, -
että hän lähettäisi työmiehiä elonkorjuuseensa."
Jeesus, johtajista suurin, puhui tästä samasta ongelmasta.
Hän sanoi, että satoa oli paljon eli mahdollisuuksia oli joka puolella, -
mutta työmiehistä oli pulaa.
Hän näki ongelman. Nytkin meillä olisi mahdollisuuksia vaikka mihin.
Mitä tulee seurakuntien näkyihin, mahdollisuuksia kyllä olisi, -
mutta usein on pulaa vapaaehtoisista, jotka haluavat palvella -
ja muuttaa maailmaa. Se tuntuu usein olevan ongelma.
Mitä Jeesus sanoi? "Jos haluat olla suuri, opettele olemaan palvelija."
Maailman malli on aivan erilainen.
Jeesus sanoi, että ruhtinaat hallitsevat herroina ja käyttävät valtaansa.
Heille vahva johtajuus on hallitsevaa, autoritaarista ja jopa manipuloivaa.
Se painaa ihmisiä alas. Siinä on aivan erilainen henki.
Matt. 20:27 "joka teidän keskuudessanne tahtoo olla -
ensimmäinen, se olkoon teidän orjanne". Aivan erilainen asenne.
Pietarikin puhuu maailman tavasta johtaa.
1. Piet. 5:1―3 "Vanhimpia teidän joukossanne minä siis kehoitan, -
minä, joka myös olen vanhin ja Kristuksen kärsimysten todistaja -
ja osallinen myös siihen kirkkauteen, joka vastedes on ilmestyvä: -
kaitkaa teille uskottua Jumalan laumaa..."
Englanninkielinen käännös käskee paimenia palvelemaan johtajina, -
mikä voi kuulostaa vastakohtaiselta, -
palvelijahan ei yleensä ole johtaja, vaan ennemminkin altavastaaja.
"...kaitkaa teille uskottua Jumalan laumaa, ei pakosta, -
vaan vapaaehtoisesti, Jumalan tahdon mukaan, -
ei häpeällisen voiton tähden, vaan sydämen halusta, -
ei herroina halliten niitä, jotka ovat teidän osallenne tulleet, -
vaan ollen laumalle esikuvina".
Meidän tulee olla vapaaehtoisia ja innostavia esikuvia.
Emme saa hallita johtajina pakosta tai muista vääristä syistä.
Meidän täytyy myös nostaa esiin vapaaehtoisia ja innokkaita esikuvia, -
jotka osaavat johtaa oikein ja tietävät, -
että palveleminen johtaa suuruuteen.
Jos haluaa tavoitella taivaita, on pidettävä jalat maassa.
Tällaiset johtajat ymmärtävät tämän paradoksin.
Silloin Jumala voi tehdä suuria. Rakastan tuota ajatusta.
Paimenet ovat johtajia. Eivätkö lampaat välittäisi paimenen äänestä?
Ei, vaan ne tietysti kuulevat paimenen äänen ja seuraavat sitä.
Paimenina meidän tulee antaa ihmisten seurata itseämme.
Haluavatko ihmiset olla kaltaisianne oikealla tavalla?
Annatteko heille sellaisen mallin, jota he haluavat seurata -
ja jota he katsovat ihaillen? En ehkä itse ole tuollainen ihminen, -
mutta uskon, että Jumala voi armossaan käyttää minuakin.
Ihmiset haluavat seurata hyviä esikuvia -
ja olla mukana toteuttamassa tällaisten johtajien näkyä.
Johtaminen ei ole hallitsemista.
Hallitsija ajaa ihmisiä tekemään jotain, johtaja taas innoittaa.
Hallitseminen riippuu luonnollisesta auktoriteetista, -
johtaminen taas uskottavuudesta ja hengellisestä auktoriteetista.
Hallitseminen saa aikaan pelkoa, johtaminen sen sijaan intoa.
Hallitseminen rakentuu sen ympärille, että joku tietää, kuinka asiat tehdään.
Johtaja taas näyttää, kuinka asiat tehdään.
Hallitseminen liittyy hallitsijan tekemisiin, asemaan ja titteliin.
Johtaminen taas rakentuu sen varaan, millainen johtaja on ihmisenä.
Onko hän hyvä esikuva ihmisille?
Johtajia alkaa nousta esiin, jos ryhmällä, seurakunnalla, -
yrityksellä tai kansalla on johtajina Jumalan mielen mukaisia esikuvia.
Vahvan johtajuuden pelko on tämän aiheen välttelyä.
Vahva johtajuus ei rakennu luonnollisen auktoriteetin varaan.
Jos Jumala antaa auktoriteetin elämääni, se on elämäni yllä.
Pidän siitä, että minua kunnioitetaan ja kutsutaan pastori Brianiksi, -
mutta se ei anna minulle yhtään enempää auktoriteettia.
Auktoriteetti ja uskottavuus tulevat Jumalalta ja siitä, -
että olemme esikuvia palvelijoista.
Muistatteko kertomuksen Saulista ja Daavidista? Se menee näin: -
Saul oli kuningas, ja Daavid oli pelkkä paimenpoika.
Saul oli valtavan kookas, Daavid taas lapsenkasvoinen poika.
Daavid tappoi karhun, leijonan ja lopulta jättiläisenkin.
Saul kuuli ihmisten laulavan: "Saul voitti tuhat" ja piti tuosta laulusta, -
mutta se jatkuikin: "...mutta Daavid voitti kymmenen tuhatta".
Tuon kuullessaan Saul mietti, mitä muuta voisi saada kuin valtakunnan.
Hän yritti siis tukeutua luonnolliseen auktoriteettiinsa.
Daavidille laskettiin kymmenen tuhatta, Saulille itselleen vain tuhat.
Ja Raamattu sanoo, että siitä lähtien Saul katsoi Daavidia karsain silmin.
Tuo epävarmuus jäi hänen sisälleen, ja hän toimi jatkossa siitä käsin.
Hän epäili, että joku tulisi vielä päihittämään hänet -
ja että Jumala käyttäisi jotakuta enemmän kuin häntä itseään.
Jeesus puhui maanomistajasta, -
joka hankki koko päivän lisää työmiehiä viinitarhaansa.
Hän haki uusia työmiehiä kaikkiaan viisi kertaa päivän aikana.
Viimeiset tekivät työtä vain tunnin, mutta saivat palkan koko päivästä.
Koko päivän työskennelleet raivostuivat siitä, -
sillä he olivat raataneet kuumuudessa paljon kauemmin kuin muut.
Mies vastasi: "Enkö saa tehdä omallani, mitä tahdon?
Vai onko silmäsi nurja sentähden, että minä olen hyvä?"
Onko silmäsi paha, koska olen hyvä?
Katsotko karsaasti, jos Jumala käyttää jotakuta voimallisesti?
Täällä edessänne on hyviä ihmisiä. Esimerkiksi tämä kaveri tässä -
on hyvä kommunikoimaan, saarnaamaan ja johtamaan.
En ole koskaan halunnut katsoa ihmisiä karsaasti, -
enkä halua tehdä sitä jatkossakaan. Entä jos Saul olisikin ajatellut: -
"Kiitos Jumalalle, jonka ansiosta olen saanut johtaa tuhansia.
Nyt jälkeeni tulee Daavid, joka saa johtaa kymmeniä tuhansia.
Ja jos elämälläni ja johtajuudellani on ollut pieninkään vaikutus siihen, -
että Daavid saa johtaa kymmeniä tuhansia, se on minulle suuri siunaus."
Entä sinä? Haluatko kasvattaa hyviä johtajia ympärilläsi?
Haluatko olla kuin Saul, joka suuttui, kun sai vain tuhansia -
ja joku muu kymmeniä tuhansia, vai oletko riittävän itsevarma -
voidaksesi sanoa: "Kiitos, Jumala, että sain aikanani johtaa tuhansia.
Nuorilla on mahdollisuuksia, joita minulla ei koskaan ollut."
Jos Jumalan valtakunta toimii oikein, uusi sukupolvi on edellistä vahvempi.
Moni huokailee, etteivät nykynuoret ole sellaisia kuin ennen. Onneksi.
Kun Jumalan valtakunta toimii, sukupolvet vahvistuvat.
Minä johdan tuhansia, nuoret johtavat kymmeniä tuhansia.
Niin sen kuuluu olla. Jeesus sanoi: -
"Jos haluat suureksi, ole palvelija." Meillä on tilaisuus rakentaa johtajia.
Epäilemättä Jumala antaa meille kykyjä kutsunsa toteuttamiseen.
Eri ihmisillä on erilaisia lahjoja. Voimme sitoutua pitkäjänteisesti -
kasvattamaan johtajia ja seuraamaan, kuinka he toteuttavat Jumalan kutsua.
Tarkoittiko Jeesus, ettei meistä pitäisi tulla suuria?
Kun Hän sanoi Pietarille: -
"Sinä olet Pietari, ja tälle kalliolle minä rakennan seurakuntani", -
puhuiko Hän kalliosta vai jostakin pikkukivestä?
Halusiko Hän rakentaa Pietarin kautta jotain pientä ja säälittävää?
Uskon, että Hän tarkoitti perustavansa Pietarin kautta -
jotain massiivista, suurta ja uskomatonta.
Jumala ei kutsunut sinua tekemään jotain pientä tai epäonnistumaan, -
vaan tekemään jotain suurta. Älä siis aliarvioi sitä, -
mitä Hän voi tehdä lahjojesi kautta, kun vain keskityt Häneen, -
sillä Hän haluaa toteuttaa sinussa suuria suunnitelmia.
Päättäessään käyttää Pietaria oman seurakuntansa rakentamiseen -
Jeesus kutsui Pietaria suuruuteen. Uskon näin koko sydämestäni.
Uskon, että Jumala kutsuu sinuakin suuruuteen. Noustaan siis kohti sitä.
Lopuksi Jeesus sanoi, ettei tullut palveltavaksi, vaan palvelemaan.
Matt. 20:28 "niinkuin ei Ihmisen Poikakaan tullut palveltavaksi, -
vaan palvelemaan ja antamaan henkensä lunnaiksi monen edestä."
Heti seuraavassa luvussa Hän tarvitsi aasia, -
koska oli juuri nousemassa Öljymäen yli Jerusalemiin, -
jossa ihmiset kumartaisivat Häntä. Hän sanoi parille opetuslapselleen: -
"Te siellä, menkää kylään ja tuokaa minulle aasi. Jos joku ihmettelee, -
sanokaa, että mestari tarvitsee sitä." Hänhän ei tullut palveltavaksi.
Mielenkiintoista. Varastiko Hän pojan eväät ruokkiakseen 5 000 ihmistä?
Vai saiko Hän opetuslapset tekemään sen ruokkiakseen ihmiset?
Mutta Hän ei tullut palveltavaksi. Kaikessa, mitä Hän teki, Hän palveli.
Hän palveli opettaessaan ja parantaessaan ihmisiä.
Lopulta Hän meni ristille ja nousi kuolleista, koska Hän palveli ihmisiä.
Jumala on kutsunut sinut johtajuuteen ja suuruuteen, -
mutta ihmeellisintä on, että meidät on kutsuttu palveleviksi johtajiksi.
Jos saarnassani on kyse minusta, olen kadottanut työni ydinajatuksen.
Meistä tulee kireitä ja hermostuneita, jos ajattelemme itseämme.
Jos taas ajattelen teitä ja sitä, että voitte toteuttaa kutsuanne -
ja kasvaa niiden Jumalan ihmisten kaltaisiksi, joita lähellänne on, -
silloin käytän tilaisuuttani ja johtaja-asemaani palvelemiseen.
Meidän ei tulisi koskaan kavahtaa vahvaa johtajuutta.
Palvelijuus ja johtajuus eivät ole toistensa vastakohtia.
Itse asiassa ne toimivat hienosti yhteen.
Siellä, missä on vahvoja johtajia, on lopulta myös hyviä palvelijoita.
Armosi -
syöksyy ylleni
Oi, Pyhä Henki, polta tulen lailla
Kaiken kuluttava tuli, kuluta minut
Tässä läsnäolossasi annan itseni Sinulle, Herra
Kunniasi vuoksi
UUSI HILLSONG-ALBUMI SAATAVANA
Uskon, että kirjani sopii kaikille, -
sillä jokainen on kutsuttu elämään, rakastamaan ja johtamaan.
Kun teemme niin, ovet avautuvat ja saamme uusia alkuja.
Kirja avaa sitä, millainen isäni ja hänen elämänsä ovat.
Se kertoo seurakunnastamme ja siitä, millainen Jumala on.
Hän on aina samanlainen, palava ja nöyrä seurakunnan rakentaja.
Vaatii luonnetta tehdä sitä koko elämän ajan.
Ei ole epäilystäkään siitä, etteikö paras olisi kaikessa vielä edessä.
Live, Love, Lead saatavana kirjana, e-kirjana ja äänikirjana.
Siellä, missä on hyviä johtajia, on yleensä myös hyviä palvelijoita.
Uskon, että Jumala haluaa meidän toimivan johtajina -
elämässämme ja perheessämme. Se saa aikaan suuria. Jeesus sanoi, -
että johtajaksi haluavan pitää opetella palvelemaan. Hän ei sanonut, -
ettei meistä pitäisi tulla suuria, vaan osoitti tavan tulla suureksi.
Jumalan valtakunnassa ei käytetä kyynärpäätaktiikkaa, vaan palvellaan.
Silloin Jumala voi siunata meitä. Mahtavaa päivää ja nähdään taas!
Herra, tässä läsnäolossasi annan itseni -
Sinun kirkkaudellesi kunniaksesi
Elävä vesi, villi joki minussa
Upota minut armoosi
Avoin taivas syöksyy ylleni
Aseta minut ennalleen kirkkaudessasi
Pyhä Henki, pala tulen lailla, -
Kuluta minut, kuluta minut
Herra, tässä läsnäolossasi annan itseni -
Sinun kirkkaudellesi kunniaksesi...
Suomennos: Anni Lähteenmäki